CELEX: 32013D0046
Language: el
Date: 2013-01-22 00:00:00
Title: Εκτελεστική απόφαση 2013/46/ΚΕΠΠΑ του Συμβουλίου, της 22ας Ιανουαρίου 2013 , για την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό

23.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 20/65
            
         
      ΕΚΤΕΛΕΣΤΙΚΉ ΑΠΌΦΑΣΗ 2013/46/ΚΕΠΠΑ ΤΟΥ ΣΥΜΒΟΥΛΊΟΥ
   
   της 22ας Ιανουαρίου 2013
   για την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31 παράγραφος 2,
   Έχοντας υπόψη την απόφαση 2010/788/ΚΕΠΠΑ του Συμβουλίου, της 20ής Δεκεμβρίου 2010, για την επιβολή περιοριστικών μέτρων κατά της Λαϊκής Δημοκρατίας του Κονγκό (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Στις 20 Δεκεμβρίου 2010, το Συμβούλιο εξέδωσε την απόφαση 2010/788/ΚΕΠΠΑ.
            
         
               (2)
            
            
               Στις 31 Δεκεμβρίου 2012, η επιτροπή του Συμβουλίου Ασφαλείας που έχει συσταθεί κατ’ εφαρμογή της απόφασης 1533 (2004) του Συμβουλίου Ασφαλείας των Ηνωμένων Εθνών για τη Λαϊκή Δημοκρατία του Κονγκό, ενημέρωσε τον κατάλογο των προσώπων και οντοτήτων που υπόκεινται σε περιοριστικά μέτρα, επιβαλλόμενα κατ’ εφαρμογήν των παραγράφων 13 και 15 της απόφασης 1596 (2005) του Συμβουλίου Ασφαλείας των Ηνωμένων Εθνών.
            
         
               (3)
            
            
               Το παράρτημα της απόφασης 2010/788/ΚΕΠΠΑ θα πρέπει, συνεπώς, να ενημερωθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα πρόσωπα και οι οντότητες που απαριθμούνται στο παράρτημα της παρούσας απόφασης προστίθενται στον κατάλογο που εκτίθεται στο παράρτημα της απόφασης 2010/788/ΚΕΠΠΑ.
   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 22 Ιανουαρίου 2013.
      
         
            Για το Συμβούλιο
         
         
            Ο Πρόεδρος
         
         M. NOONAN
         
      
   
   
      (1)  ΕΕ L 336 της 21.12.2010, σ. 30.
   
      ΠΑΡΑΡΤΗΜΑ
      
         Κατάλογος των ατόμων και των οντοτήτων που αναφέρονται στο άρθρο 1
      
      α)   Πρόσωπα
      
                  Ονοματεπώνυμο
               
               
                  Άλλως
               
               
                  Ημερομηνία και τόπος γέννησης
               
               
                  Αναγνωριστικά στοιχεία
               
               
                  Λόγοι
               
               
                  Ημερομηνία καταχώρισης
               
            
                  BADEGE, Eric
               
               
                   
               
               
                  1971
               
               
                   
               
               
                  Σύμφωνα με την τελική έκθεση που εξέδωσε η ομάδα εμπειρογνωμόνων για τη Λαϊκή Δημοκρατία του Κονγκό, στις 15 Νοεμβρίου 2012,«…ο αντισυνταγματάρχης Eric Badege έχει αναλάβει τον συντονισμό του κινήματος M23 στο Masisi και έχει τεθεί επικεφαλής των κοινών επιχειρήσεων…» από κοινού με έναν άλλο στρατιωτικό ηγέτη. Επιπλέον, «τον Αύγουστο (του 2012) διεξήχθη μια σειρά συντονισμένων επιθέσεων υπό την ηγεσία του αντισυνταγματάρχη Badege … [που] έδωσε στη Μ23 την ευκαιρία να αποσταθεροποιήσει σημαντικό μέρος της περιφέρειας Masisi». «Σύμφωνα με πρώην μαχητές, ο αντισυνταγματάρχης Badege…ενήργησε υπό τις εντολές του συνταγματάρχη Makenga κατά τον συντονισμό των επιθέσεων.»
               
               
                  31.12.2012
               
            
                   
               
               
                   
               
               
                   
               
               
                   
               
               
                  Ως στρατιωτικός ηγέτης της Μ23, ο Badege ευθύνεται για σοβαρές παραβιάσεις με θύματα παιδιά ή γυναίκες σε καταστάσεις ένοπλης σύγκρουσης. Σύμφωνα με την έκθεση της ομάδας εμπειρογνωμόνων, του Νοεμβρίου 2012, έχουν σημειωθεί αρκετά σοβαρά περιστατικά αδιάκριτων δολοφονιών αμάχων, συμπεριλαμβανομένων γυναικών και παιδιών. Από τον Μάιο του 2012, η Raia Mutomboki, υπό την ηγεσία της Μ23, έχει δολοφονήσει εκατοντάδες αμάχους σε μια σειρά συντονισμένων επιθέσεων. Τον Αύγουστο, ο Badege διεξήγαγε κοινές επιθέσεις η οποίες περιελάμβαναν αδιάκριτες δολοφονίες αμάχων. Στην έκθεση που εξέδωσε η ομάδα εμπειρογνωμόνων τον Νοέμβριο σημειώνεται ότι οι εν λόγω επιθέσεις συντονίστηκαν από κοινού από τον Badege και τον συνταγματάρχη Makoma Semivumbi Jacques. Σύμφωνα με την έκθεση της ομάδας των εμπειρογνωμόνων, οι τοπικοί ηγέτες του Masisi υποστήριξαν ότι ο Badege διέταξε τις ανωτέρω επιθέσεις της Raia Mutomboki, επιτοπίως.
               
               
                   
               
            
                   
               
               
                   
               
               
                   
               
               
                   
               
               
                  Σύμφωνα με άρθρο του Radio Okapi της 28ης Ιουλίου 2012, «ο διοικητής του Μασίσι ανακοίνωσε αυτό το Σάββατο, 28 Ιουλίου, τη λιποταξία του διοικητή του 2ου τάγματος του 410ου συντάγματος των FARDC από τη βάση του Nabiondo, περίπου 30 χιλιόμετρα βορειοδυτικά της Goma στο Βόρειο Kivu. Σύμφωνα με τον διοικητή, ο συνταγματάρχης Eric Badege και περισσότεροι από εκατό στρατιώτες κατευθύνθηκαν την Παρασκευή στην Rubaya, 80 χιλιόμετρα από το Nabiondo. Η πληροφορία έχει επιβεβαιωθεί από πολλές πηγές».
                  Σύμφωνα με άρθρο του BBC της 23ης Νοεμβρίου 2012, η Μ23 συγκροτήθηκε όταν πρώην μέλη του CNDP, που είχαν ενταχθεί στις FARDC άρχισαν να διαμαρτύρονται ενάντια στις δυσμενείς συνθήκες, τις αμοιβές και την ελλιπή εφαρμογή της συμφωνίας ειρήνευσης της 23ης Μαρτίου 2009 μεταξύ του CNDP και της ΛΔΚ που οδήγησε στην ενσωμάτωση του CNDP στις FARDC.
               
               
                   
               
            
                   
               
               
                   
               
               
                   
               
               
                   
               
               
                  Η Μ23 έχει εμπλακεί ενεργά σε στρατιωτικές επιχειρήσεις με σκοπό να αποκτήσει τον έλεγχο των ανατολικών επαρχιών της ΛΔΚ, σύμφωνα με την έκθεση που εξέδωσε η IPIS τον Νοέμβριο του 2012. Στις 24 Ιουλίου και 25 Ιουλίου 2012, σημειώθηκαν συγκρούσεις μεταξύ της Μ23 και των FARDC για τον έλεγχο αρκετών πόλεων και χωριών στα ανατολικά της ΛΔΚ. Η Μ23 επιτέθηκε κατά των FARDC, στο Rumangabo, στις 26 Ιουλίου 2012. Στις 17 Νοεμβρίου 2012, η Μ23 εκδίωξε τις FARDC από την Kibumba και, στις 20 Νοεμβρίου 2012, απέκτησε τον έλεγχο της Goma.
                  Σύμφωνα με την έκθεση της ομάδας των εμπειρογνωμόνων του Νοεμβρίου 2012, αρκετοί πρώην μαχητές της Μ23 υποστηρίζουν ότι οι ηγέτες της Μ23 εκτέλεσαν με συνοπτικές διαδικασίες δεκάδες παιδιά που επιχείρησαν να δραπετεύσουν αφού στρατολογήθηκαν ως παιδιά-μαχητές της Μ23.
               
               
                   
               
            
                   
               
               
                   
               
               
                   
               
               
                   
               
               
                  Σύμφωνα με έκθεση που εξέδωσε η Human Rights Watch (HRW), στις 11 Σεπτεμβρίου 2012, ένας δεκαοκτάχρονος άνδρας από τη Ρουάντα, ο οποίος δραπέτευσε αφού είχε στρατολογηθεί με τη βία στη Ρουάντα, κατέθεσε στην HRW ότι υπήρξε μάρτυρας της εκτέλεσης ενός δεκαεξάχρονου αγοριού από τη μονάδα της Μ23, όταν προσπάθησε ναδραπετεύσει τον Ιούνιο. Το αγόρι συνελήφθη και δολοφονήθηκε διά ξυλοδαρμού από μαχητές της Μ23 μπροστά σε άλλους στρατολογηθέντες. Ένας από τους διοικητές της Μ23 που διέταξε τη δολοφονία φέρεται να είπε, αιτιολογώντας τη δολοφονία του αγοριού, στους υπόλοιπους στρατολογηθέντες «ήθελε να μας εγκαταλείψει». Επίσης, η έκθεση σημειώνει ότι μάρτυρες κατέθεσαν ότι τουλάχιστον 33 νέοι στρατολογηθέντες και άλλοι μαχητές του Μ23 εκτελέστηκαν, με συνοπτικές διαδικασίες, όταν προσπάθησαν να διαφύγουν. Ορισμένοι δέθηκαν και πυροβολήθηκαν μπροστά σε άλλους στρατολογηθέντες για παραδειγματισμό. Ένας νέος στρατολογηθείς είπε στην HRW «όταν ήμασταν στη Μ23 μας έλεγαν ότι [είχαμε την επιλογή] είτε να μείνουμε μαζί τους είτε να πεθάνουμε. Πολλοί προσπάθησαν να δραπετεύσουν. Ορισμένοι συνελήφθησαν και αμέσως δολοφονήθηκαν».
               
               
                   
               
            
                  RUNIGA, Jean-Marie Lugerero
               
               
                   
               
               
                  Περί το 1960
               
               
                   
               
               
                  Ένα έγγραφο, με ημερομηνία 9 Ιουλίου 2012, υπογεγραμμένο από τον ηγέτη της Μ23 Sultani Makenga, ορίζει τον Runiga συντονιστή της πολιτικής πτέρυγας του Μ23. Σύμφωνα με το έγγραφο, ο διορισμός του Runiga έγινε με σκοπό την ενίσχυση της προβολής των θέσεων της Μ23.
                  Ο ιστότοπος της οργάνωσης χαρακτηρίζει τον Runiga «Πρόεδρο» της Μ23. Ο ηγετικός του ρόλος επιβεβαιώνεται από την έκθεση της ομάδας εμπειρογνωμόνων του Νοεμβρίου του 2012, στην οποία ο Runiga χαρακτηρίζεται ως ο «ηγέτης της Μ23».
               
               
                  31.12.2012
               
            
                   
               
               
                   
               
               
                   
               
               
                   
               
               
                  Σύμφωνα με άρθρο του Associated Press στις 13 Δεκεμβρίου 2012, ο Runiga έδωσε στο Associated Press κατάλογο με τα αιτήματα που σκόπευε να υποβάλει στη κυβέρνηση της ΛΔΚ. Ανάμεσα στα αιτήματα ήταν η παραίτηση του Kabila και η διάλυση της Εθνικής Συνέλευσης. Ο Runiga δήλωσε ότι, ευκαιρίας δοθείσης, η Μ23 θα μπορούσε να ανακαταλάβει τη Goma. «Και αυτή τη φορά δεν θα υποχωρήσουμε» δήλωσε o Runiga στο Associated Press. Επιπλέον, επισήμανε ότι προϋπόθεση για την επανέναρξη των διαπραγματεύσεων είναι η εκ νέου ανάληψη του ελέγχου της Goma από την πολιτική πτέρυγα της Μ23. «Θεωρώ ότι τα μέλη μας στην Kampala μας εκπροσωπούν. Σύντομα θα βρίσκομαι και εγώ μαζί τους. Περιμένω να οργανωθούν τα πράγματα και όταν ο Kabila φθάσει εκεί θα πάω και εγώ», είπε ο Runiga.
               
               
                   
               
            
                   
               
               
                   
               
               
                   
               
               
                   
               
               
                  Σύμφωνα με άρθρο της εφημερίδας «Le Figaro» της 26ης Νοεμβρίου 2012, ο Runiga συναντήθηκε με τον πρόεδρο της ΛΔΚ κ. Kabila, στις 24 Νοεμβρίου 2012, προκειμένου να ξεκινήσουν τις συζητήσεις. Σε ξεχωριστή συνέντευξή του στην ίδια εφημερίδα, ο Runiga δήλωσε ότι «η Μ23 συνίσταται κυρίως από πρώην στρατιωτικούς των FARDC οι οποίοι λιποτάκτησαν διαμαρτυρόμενοι για τη μη εφαρμογή των συμφωνιών της 23ης Μαρτίου 2009». Πρόσθεσε δε ότι «οι στρατιώτες του Μ23 είναι λιποτάκτες των ενόπλων δυνάμεων που έφυγαν με τα όπλα τους στα χέρια. Πρόσφατα, ανακτήσαμε σημαντικό οπλισμό από στρατιωτική βάση της Bunagana. Μέχρι στιγμής, αυτό μας καθιστά ικανούς να ανακτούμε καθημερινά εδάφη και να αναχαιτίζουμε τις επιθέσεις των FARDC … Η επανάστασή μας είναι κονγκολέζικη και καθοδηγείται από Κονγκολέζους προς όφελος του κονγκολέζικου λαού».
                  Σύμφωνα με άρθρο του Reuters της 22ας Νοεμβρίου 2012, ο Runiga δήλωσε ότι η Μ23 είχε τη δυνατότητα να παραμείνει στην Goma μετά την ενίσχυση των δυνάμεων της από την ανταρσία κονγκολέζων στρατιωτών των FARDC: «Πρώτον, διαθέτουμε έναν πειθαρχημένο στρατό και επιπλέον στρατιώτες των ενόπλων δυνάμεων έχουν εισχωρήσει στις τάξεις μας. Είναι αδέλφια μας, θα επανεκπαιδευτούν και κατόπιν θα συνεργασθούμε μαζί τους».
               
               
                   
               
            
                   
               
               
                   
               
               
                   
               
               
                   
               
               
                  Σύμφωνα με άρθρο που δημοσιεύτηκε στην εφημερίδα «The Guardian», στις 27 Νοεμβρίου 2012, ο Runiga δήλωσε ότι η Μ23 θα αρνηθεί να υπακούσει στο κάλεσμα των ηγετών της Διεθνούς διάσκεψης για την Περιοχή των Μεγάλων Λιμνών για αποχώρηση από τη Goma προκειμένου να ανοίξει ο δρόμος προς τις ειρηνευτικές διαπραγματεύσεις. Αντιθέτως, ο Runiga δήλωσε ότι η αποχώρηση της Μ23 από την Goma θα είναι το αποτέλεσμα και όχι προϋπόθεση των διαπραγματεύσεων.
                  Σύμφωνα με την τελική έκθεση της ομάδας των εμπειρογνωμόνων της 15ης Νοεμβρίου 2012, ο Runiga ηγήθηκε αντιπροσωπείας που ταξίδεψε στην Kampala της Ουγκάντα, στις 29 Ιουλίου 2012, και ολοκλήρωσε τη σύνταξη της ατζέντας 21 σημείων του κινήματος Μ23 ενόψει των αναμενόμενων διαπραγματεύσεων στο πλαίσιο της Διεθνούς διάσκεψης για την Περιοχή των Μεγάλων Λιμνών.
                  Σύμφωνα με άρθρο του BBC της 23ης Νοεμβρίου 2012, η Μ23 συγκροτήθηκε όταν πρώην μέλη του CNDP, που είχαν ενταχθεί στις FARDC, άρχισαν να διαμαρτύρονται ενάντια στις δυσμενείς συνθήκες, τις αμοιβές και την ελλιπή εφαρμογή της συμφωνίας ειρήνευσης της 23ης Μαρτίου 2009 μεταξύ του CNDP και της ΛΔΚ που οδήγησε στην ενσωμάτωση του CNDP στις FARDC.
               
               
                   
               
            
                   
               
               
                   
               
               
                   
               
               
                   
               
               
                  Η Μ23 έχει εμπλακεί ενεργά σε στρατιωτικές επιχειρήσεις με σκοπό να αποκτήσει τον έλεγχο των ανατολικών επαρχιών της ΛΔΚ, σύμφωνα με την έκθεση που εξέδωσε η IPIS τον Νοέμβριο του 2012. Στις 24 Ιουλίου και 25 Ιουλίου 2012, σημειώθηκαν συγκρούσεις μεταξύ της Μ23 και των FARDC για τον έλεγχο αρκετών πόλεων και χωριών στα ανατολικά της ΛΔΚ. Η Μ23 επιτέθηκε κατά των FARDC, στο Rumangabo, στις 26 Ιουλίου 2012. Στις 17 Νοεμβρίου 2012, η Μ23 εκδίωξε τις ένοπλες δυνάμεις από την Kibumba και, στις 20 Νοεμβρίου 2012, απέκτησε τον έλεγχο της Goma.
                  Σύμφωνα με την έκθεση της ομάδας των εμπειρογνωμόνων του Νοεμβρίου του 2012, αρκετοί πρώην μαχητές της Μ23 υποστηρίζουν ότι οι ηγέτες της Μ23 εκτέλεσαν με συνοπτικές διαδικασίες δεκάδες παιδιά που επιχείρησαν να δραπετεύσουν αφού στρατολογήθηκαν ως παιδιά-μαχητές της Μ23.
               
               
                   
               
            
                   
               
               
                   
               
               
                   
               
               
                   
               
               
                  Σύμφωνα με έκθεση που εξέδωσε η Human Rights Watch (HRW), στις 11 Σεπτεμβρίου 2012, ένας δεκαοκτάχρονος άνδρας από τη Ρουάντα, ο οποίος δραπέτευσε αφού είχε στρατολογηθεί με τη βία στη Ρουάντα, κατέθεσε στην HRW ότι υπήρξε μάρτυρας της εκτέλεσης ενός δεκαεξάχρονου αγοριού από τη μονάδα της Μ23, όταν προσπάθησε να δραπετεύσει τον Ιούνιο. Το αγόρι συνελήφθη και δολοφονήθηκε διά ξυλοδαρμού από μαχητές της Μ23 μπροστά σε άλλους στρατολογηθέντες. Ένας από τους διοικητές της Μ23 που διέταξε τη δολοφονία φέρεται να είπε, αιτιολογώντας τη δολοφονία του αγοριού, στους υπόλοιπους στρατολογηθέντες «ήθελε να μας εγκαταλείψει». Επίσης, η έκθεση σημειώνει ότι μάρτυρες κατέθεσαν ότι τουλάχιστον 33 νέοι στρατολογηθέντες και άλλοι μαχητές του Μ23 εκτελέστηκαν με συνοπτικές διαδικασίες όταν προσπάθησαν να διαφύγουν. Ορισμένοι δέθηκαν και πυροβολήθηκαν μπροστά σε άλλους στρατολογηθέντες για παραδειγματισμό. Ένας νέος στρατολογηθείς είπε στην HRW «όταν ήμασταν στη Μ23 μας έλεγαν ότι [είχαμε την επιλογή] είτε να μείνουμε μαζί τους είτε να πεθάνουμε. Πολλοί προσπάθησαν να δραπετεύσουν. Ορισμένοι συνελήφθησαν και αμέσως δολοφονήθηκαν».
               
               
                   
               
            
         
      β)   Οντότητες
      
                  Ονομασία
               
               
                  Άλλως
               
               
                  Ημερομηνία και τόπος γέννησης
               
               
                  Αναγνωριστικά στοιχεία
               
               
                  Λόγοι
               
               
                  Ημερομηνία καταχώρισης
               
            
                  Δημοκρατικές δυνάμεις για την απελευθέρωση της Ρουάντα (FDLR)
               
               
                  Δημοκρατικές δυνάμεις για την απελευθέρωση της Ρουάντα
                  FDLR.
                  Δύναμη Μάχης Abacunguzi
                  FOCA
                  Δύναμη Μάχης για την απελευθέρωση της Ρουάντα
               
               
                   
               
               
                  Fdlr@fmx.de
                  fldrrse@yahoo.fr
                  fdlr@gmx.net
                  Τοποθεσία: Βόρειο και Νότιο Kivu, ΛΔΚ.
               
               
                  Οι Δημοκρατικές δυνάμεις για την απελευθέρωση της Ρουάντα (FDLR) είναι μία από τις μεγαλύτερες αλλοδαπές ένοπλες ομάδες που δρουν στο έδαφος της Λαϊκής Δημοκρατίας του Κονγκό (ΛΔΚ). Η ομάδα συγκροτήθηκε το 2000 και, όπως αναφέρεται παρακάτω, έχει διαπράξει σοβαρές παραβιάσεις του διεθνούς δικαίου με θύματα γυναίκες και παιδιά σε καταστάσεις ένοπλης σύγκρουσης στη ΛΔΚ, οι οποίες συμπεριλαμβάνουν φόνους και ακρωτηριασμούς, σεξουαλική βία και αναγκαστική εκτόπιση.
                  Σύμφωνα με έκθεση του 2010 της Διεθνούς Αμνηστίας σχετικά με την κατάσταση των ανθρωπίνων δικαιωμάτων στη ΛΔΚ, η FDLR θεωρείται υπεύθυνη για τη δολοφονία 96 αμάχων στο Busurguni, στην περιφέρεια Walikali. Ορισμένα από τα θύματα κάηκαν ζωντανά μέσα στα σπίτια τους.
               
               
                  31.12.2012
               
            
                   
               
               
                   
               
               
                   
               
               
                   
               
               
                  Σύμφωνα με έκθεση του 2010 της Διεθνούς Αμνηστίας σχετικά με την κατάσταση των ανθρωπίνων δικαιωμάτων στη ΛΔΚ, τον Ιούνιο του 2010, το ιατρικό κέντρο μιας ΜΚΟ ανέφερε ότι περίπου εξήντα κορίτσια και γυναίκες πέφτουν κάθε μήνα θύματα βιασμού στην περιφέρεια του νοτίου Lubero στο βόρειο Kivu από ένοπλες ομάδες, συμπεριλαμβανομένης της FDLR.
                  Σύμφωνα με την έκθεση της 20ής Δεκεμβρίου 2010 της Human Rights Watch (HRW), υπάρχουν τεκμηριωμένες αποδείξεις ότι η FDLR εμπλέκεται ενεργά στη στρατολόγηση παιδιών. Η HRW έχει εντοπίσει τουλάχιστον 83 παιδιά από το Κονγκό, κάτω των 18 ετών, ορισμένα έως και 14 ετών, τα οποία στρατολογήθηκαν με τη βία από την FDLR.
               
               
                   
               
            
                   
               
               
                   
               
               
                   
               
               
                   
               
               
                  Τον Ιανουάριο του 2012, η HRW ανέφερε ότι μαχητές της FLDR επιτέθηκαν σε πολλά χωριά της περιφέρειας Masisi, δολοφονώντας έξι αμάχους, βιάζοντας δύο γυναίκες και απάγοντας τουλάχιστον 48 άτομα, η τύχη των οποίων αγνοείται. Σύμφωνα με έκθεση που εξέδωσε η HRW τον Ιούνιο του 2012, τον Μάιο του 2012, μαχητές της FDLR επιτέθηκαν σε αμάχους στα χωριά Kamananga και Lumenje, στην επαρχία του νότιου Kivu, στις περιφέρειες Chambucha, Walikale και σε χωριά της περιοχής Ufumandu της περιφέρειας Masisi στην επαρχία του βόρειου Kivu. Κατά τις εν λόγω επιθέσεις, μαχητές της FDLR σφάγιασαν με ματσέτες και μαχαίρια δεκάδες αμάχους, συμπεριλαμβανομένων πολλών παιδιών.
               
               
                   
               
            
                   
               
               
                   
               
               
                   
               
               
                   
               
               
                  Σύμφωνα με την έκθεση που εξέδωσε η ομάδα εμπειρογνωμόνων τον Ιούνιο του 2012, από τις 31 Δεκεμβρίου 2011 έως τις 4 Ιανουαρίου 2012, η FDLR πραγματοποίησε επιθέσεις σε αρκετά χωριά του νότιου Kibu. Έρευνα των Ηνωμένων Εθνών επιβεβαίωσε ότι τουλάχιστον 33 άνθρωποι, συμπεριλαμβανομένων 9 παιδιών και 6 γυναικών, δολοφονήθηκαν κατά τη διάρκεια της επίθεσης, είτε με το να καούν ζωντανοί είτε με αποκεφαλισμό είτε με πυροβολισμούς. Επιπλέον, μια γυναίκα και ένα κορίτσι έπεσαν θύματα βιασμού. Η έκθεση που εξέδωσε η ομάδα των εμπειρογνωμόνων, τον Ιούνιο του 2012, αναφέρει επίσης ότι έρευνα των Ηνωμένων Εθνών επιβεβαίωσε ότι η FDLR σφάγιασε τουλάχιστον 14 αμάχους, συμπεριλαμβανομένων 5 γυναικών και 5 παιδιών, στο νότιο Kivu τον Μάιο του 2012. Σύμφωνα με την έκθεση που εξέδωσε η ομάδα των εμπειρογνωμόνων τον Νοέμβριο του 2012, ο ΟΗΕ κατέγραψε τουλάχιστον 106 περιστατικά σεξουαλικής βίας που διαπράχθηκαν από την FDLR την περίοδο από τον Δεκέμβριο 2011 έως τον Σεπτέμβριο του 2012. Η έκθεση που εξέδωσε η ομάδα των εμπειρογνωμόνων, τον Νοέμβριο του 2012, σημειώνει ότι σύμφωνα με την έρευνα του ΟΗΕ, η FDLR βίασε επτά γυναίκες τη νύχτα της 10ης Μαρτίου 2012, συμπεριλαμβανομένης μιας ανήλικης, στο χωριό Kalinganya της περιφέρειας Kabare. Η FDLR επιτέθηκε εκ νέου στο χωριό στις 10 Απριλίου 2012 και βίασε τρεις από τις γυναίκες για δεύτερη φορά. Η έκθεση που εξέδωσε η ομάδα των εμπειρογνωμόνων, τον Νοέμβριο του 2012, κατέγραψε επίσης 11 δολοφονίες από την FDLR, στο Bushibwambombo της περιφέρειας Kalehe, στις 6 Απριλίου 2012, καθώς και τη συμμετοχή της FDLR σε 19άλλες δολοφονίες, στην περιφέρεια Masisi, τον Μάιο, μεταξύ αυτών και πέντε ανηλίκων και έξι γυναικών.
               
               
                   
               
            
                  M23
               
               
                   
               
               
                   
               
               
                   
               
               
                  Το Κίνημα της 23ης Μαρτίου (Μ23) είναι μια ένοπλη ομάδα που δρα στη Λαϊκή Δημοκρατία του Κονγκό (ΛΔΚ) και η οποία έχει λάβει, εντός του εδάφους της ΛΔΚ, όπλα και σχετικό εξοπλισμό, καθώς και στρατιωτικές συμβουλές, εκπαίδευση και υποστήριξη. Πολλοί αυτόπτες μάρτυρες αναφέρουν ότι η Μ23 λαμβάνει γενικές στρατιωτικές προμήθειες από τις Αμυντικές Δυνάμεις της Ρουάντα (RDF), υπό τη μορφή όπλων και πυρομαχικών, καθώς και υλικής υποστήριξης των στρατιωτικών επιχειρήσεών της.
               
               
                  31.12.2012
               
            
                   
               
               
                   
               
               
                   
               
               
                   
               
               
                  Η Μ23 έχει συμμετάσχει και ευθύνεται για τη διάπραξη σοβαρών παραβιάσεων του διεθνούς δικαίου με θύματα παιδιά και γυναίκες σε καταστάσεις ένοπλης σύγκρουσης στη ΛΔΚ, οι οποίες συμπεριλαμβάνουν φόνους και ακρωτηριασμούς, σεξουαλική βία, απαγωγές και αναγκαστική εκτόπιση. Σύμφωνα με πολλές εκθέσεις, έρευνες και μαρτυρίες αυτόπτων μαρτύρων, η Μ23 ευθύνεται για τη διεξαγωγή μαζικών δολοφονιών αμάχων καθώς και για τον βιασμό γυναικών και παιδιών σε πολλές περιφέρειες της ΛΔΚ. Πολλές εκθέσεις αναφέρουν ότι οι μαχητές της Μ23 έχουν διαπράξει 46 βιασμούς κατά γυναικών και κοριτσιών, έως και 8 ετών. Πέραν των καταγγελιών περί σεξουαλικής βίας, η Μ23 έχει επίσης πραγματοποιήσει εκτεταμένες εκστρατείες στρατολόγησης παιδιών στις τάξεις της ομάδας. Εκτιμάται ότι, από τον Ιούλιο του 2012, και μόνο στην περιφέρεια Rutshuru της ανατολικής ΛΔΚ, η Μ23 έχει στρατολογήσει διά της βίας 146 νέους άνδρες και αγόρια. Η ηλικία ορισμένων θυμάτων δεν ξεπερνά τα 15 έτη.
               
               
                   
               
            
                   
               
               
                   
               
               
                   
               
               
                   
               
               
                  Οι θηριωδίες που διεπράχθησαν από Μ23 κατά αμάχων στην ΛΔΚ, και η εκστρατεία βίαιης στρατολόγησης που διαπράχθηκαν από την Μ23, καθώς και το γεγονός ότι έχει λάβει όπλα και στρατιωτική υποστήριξη, έχουν συμβάλει δραματικά στην αστάθεια και τις συγκρούσεις στην περιοχή, παραβιάζοντας, σε ορισμένες περιπτώσεις, το διεθνές δίκαιο.